ระเบียบกระทรวงการคลังว่าด้วยการหักเงินสะสมการเบิกจ่ายเงินสมทบ เงินชดเชยและการส่งเงินเข้ากองทุนบำเหน็จบำนาญข้าราชการพ.ศ. ๒๕๕๑[๑] โดยที่เป็นการสมควรปรับปรุงระเบียบกระทรวงการคลังว่าด้วยการหักเงินสะสมการเบิกจ่ายเงินสมทบ เงินชดเชย และการส่งเงินเข้ากองทุนบำเหน็จบำนาญข้าราชการให้สอดคล้องกับพระราชบัญญัติกองทุนบำเหน็จบำนาญข้าราชการ พ.ศ. ๒๕๓๙ซึ่งแก้ไขเพิ่มเติมโดยพระราชบัญญัติกองทุนบำเหน็จบำนาญข้าราชการ (ฉบับที่ ๕) พ.ศ.๒๕๕๐อาศัยอำนาจตามความในมาตรา๓ แห่งพระราชบัญญัติเงินคงคลัง พ.ศ. ๒๔๙๑ และมาตรา ๒๑ (๒) แห่งพระราชบัญญัติวิธีการงบประมาณพ.ศ. ๒๕๐๒ กระทรวงการคลัง จึงวางระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบกระทรวงการคลังว่าด้วยการหักเงินสะสมการเบิกจ่ายเงินสมทบ เงินชดเชยและการส่งเงินเข้ากองทุนบำเหน็จบำนาญข้าราชการ พ.ศ.๒๕๕๑ข้อ ๒ ระเบียบนี้ให้ใช้บังคับตั้งแต่บัดนี้เป็นต้นไปข้อ ๓ให้ยกเลิกระเบียบกระทรวงการคลังว่าด้วยการหักเงินสะสม การเบิกจ่ายเงินสมทบเงินชดเชยและการส่งเงินเข้ากองทุนบำเหน็จบำนาญข้าราชการ พ.ศ. ๒๕๔๐ข้อ ๔ ในระเบียบนี้กองทุน หมายความว่า กองทุนบำเหน็จบำนาญข้าราชการสมาชิก หมายความว่าสมาชิกกองทุนบำเหน็จบำนาญข้าราชการเงินเดือน หมายความว่าเงินเดือนที่ได้รับตามกฎหมายว่าด้วยระเบียบข้าราชการนั้น ๆแต่ไม่รวมถึงเงินเพิ่มพิเศษรายเดือนสำหรับค่าวิชาสำหรับประจำตำแหน่งที่ต้องฝ่าอันตรายเป็นปกติ สำหรับการสู้รบ สำหรับการปราบปรามผู้กระทำความผิดหรือเงินเพิ่มอย่างอื่นเงินสะสม หมายความว่าเงินที่สมาชิกสะสมเข้ากองทุนตามกฎหมายว่าด้วยกองทุนบำเหน็จบำนาญข้าราชการเงินสมทบ หมายความว่าเงินที่รัฐบาลจ่ายสมทบเงินสะสมตามกฎหมายว่าด้วยกองทุนบำเหน็จบำนาญข้าราชการเงินชดเชย หมายความว่า เงินที่รัฐบาลนำส่งเข้ากองทุนเพื่อจ่ายเพิ่มให้แก่สมาชิกซึ่งรับบำนาญส่วนราชการผู้เบิก หมายความว่าส่วนราชการซึ่งเบิกเงินกับกรมบัญชีกลาง หรือสำนักงานคลังจังหวัด แล้วแต่กรณีและให้หมายความรวมถึงองค์กรปกครองส่วนท้องถิ่นและมหาวิทยาลัยหรือสถาบันอุดมศึกษาในกำกับของรัฐที่มีข้าราชการหรือพนักงานมหาวิทยาลัยเป็นสมาชิกด้วยข้อ ๕ให้ส่วนราชการผู้เบิกหักเงินสะสมจากสมาชิกส่งเข้ากองทุนทุกครั้งที่มีการจ่ายเงินเดือนเว้นแต่สมาชิกซึ่งรับราชการอยู่ก่อนวันที่ ๒๗ มีนาคม ๒๕๔๐ซึ่งเลือกไม่ส่งเงินสะสมเข้ากองทุนตั้งแต่วันที่สมัครเป็นสมาชิกข้อ ๖ ให้ส่วนราชการผู้เบิกเบิกเงินสมทบให้แก่สมาชิกที่ส่งเงินสะสมและเบิกเงินชดเชยเพื่อส่งเข้ากองทุนให้แก่สมาชิกพร้อมกับการเบิกเงินเดือนให้ส่วนราชการผู้เบิกส่งรายละเอียดข้อมูลที่เกี่ยวข้องกับการนำเงินเข้าบัญชีให้สมาชิกตามแบบและวิธีการที่กองทุนกำหนดโดยความเห็นชอบของกรมบัญชีกลางข้อ ๗กรณีสมาชิกไม่มีสิทธิได้รับเงินเดือนในเดือนใดมิให้ส่วนราชการผู้เบิกหักเงินสะสมเบิกเงินสมทบ และเงินชดเชยให้แก่สมาชิกผู้นั้นกรณีสมาชิกได้รับเงินเดือนไม่เต็มจำนวนในเดือนใดให้ส่วนราชการผู้เบิกหักเงินสะสมเบิกเงินสมทบ และเงินชดเชยตามส่วนแห่งเงินเดือนที่สมาชิกได้รับก่อนหักภาษีข้อ ๘กรณีสมาชิกมีสิทธิได้รับเงินเดือนสูงขึ้นย้อนหลังเมื่อส่วนราชการได้เบิกเงินเดือนที่ได้รับสูงขึ้นแล้วให้ส่วนราชการผู้เบิกหักเงินสะสม และเบิกเงินสมทบ เงินชดเชยในอัตราที่กำหนดตามจำนวนเงินเดือนตกเบิกที่สมาชิกได้รับก่อนหักภาษีเพื่อส่งเข้ากองทุนพร้อมกับการเบิกเงินเดือนกรณีสมาชิกมีสิทธิได้รับเงินเดือนย้อนหลังให้นำความในวรรคหนึ่งมาใช้บังคับโดยอนุโลมข้อ ๙กรณีที่ส่วนราชการผู้เบิกหักเงินสะสมจากสมาชิก หรือเบิกเงินสมทบหรือเงินชดเชยส่งเข้ากองทุนเกินกว่าจำนวนที่กำหนดให้ส่วนราชการผู้เบิกดำเนินการถอนคืนเงินสะสมหรือเงินสมทบหรือเงินชดเชยที่เกินจำนวนดังกล่าวตามหลักเกณฑ์และวิธีการที่กองทุนกำหนด เพื่อคืนให้แก่สมาชิกหรือนำส่งคืนคลังแล้วแต่กรณีข้อ ๑๐กรณีที่ส่วนราชการผู้เบิกหักเงินสะสมจากสมาชิก หรือเบิกเงินสมทบหรือเงินชดเชยส่งเข้ากองทุนต่ำกว่าจำนวนที่กำหนดให้ส่วนราชการผู้เบิกดำเนินการหักเงินสะสมจากสมาชิก หรือเบิกเงินสมทบหรือเงินชดเชยตามจำนวนที่นำส่งไว้ไม่ครบนำส่งเข้ากองทุนตามหลักเกณฑ์และวิธีการที่กองทุนกำหนดข้อ ๑๑ เมื่อกรมบัญชีกลางอนุมัติคำขอเบิกเงินเดือนและคำขอเบิกเงินสมทบและเงินชดเชยของส่วนราชการผู้เบิกแล้วให้ส่วนราชการผู้เบิกโอนยอดรวมของเงินสะสมเงินสมทบและเงินชดเชยเข้าบัญชีกองทุนพร้อมกับการโอนเงินเดือนเข้าบัญชีเงินฝากธนาคารของข้าราชการต่อไปการปฏิบัตินอกเหนือจากที่กำหนดตามวรรคหนึ่งให้ขอทำความตกลงกับกรมบัญชีกลางข้อ ๑๒ วิธีปฏิบัติเกี่ยวกับการรับเงินการเก็บรักษาเงิน และการนำเงินส่งคลัง ให้ถือปฏิบัติตามระเบียบของทางราชการข้อ ๑๓ การเบิกจ่ายเงินและการนำส่งเงินเข้าบัญชีกองทุนตามระเบียบนี้ให้เป็นไปตามหลักเกณฑ์และวิธีการที่กรมบัญชีกลางกำหนดข้อ ๑๔ให้ปลัดกระทรวงการคลังเป็นผู้รักษาการตามระเบียบนี้ประกาศณ วันที่ ๑๘ สิงหาคม พ.ศ. ๒๕๕๑สุรพงษ์ สืบวงศ์ลีรัฐมนตรีว่าการกระทรวงการคลังปริยานุช/ผู้จัดทำ๒ ตุลาคม ๒๕๕๑ชุติมา/ปรับปรุง๒๕ พฤษภาคม ๒๕๖๑[๑]ราชกิจจานุเบกษา เล่ม ๑๒๕/ตอนพิเศษ ๑๕๘ ง/หน้า ๓/๒๙ กันยายน ๒๕๕๑